Document ID: 31986R0584

*****
ΚΑΝΟΝΙΣΜΟΣ (ΕΟΚ) αριθ. 584/86 ΤΗΣ ΕΠΙΤΡΟΠΗΣ
της 28ης Φεβρουαρίου 1986
για μεταβατικές τροποποιήσεις του κανονισμού (ΕΟΚ) αριθ. 3472/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως τα άρθρα 90 και 257·
Εκτιμώντας:
ότι ο κανονισμός (ΕΟΚ) αριθ. 453/86 του Συμβουλίου της 25ης Φεβρουαρίου 1986 για τον καθορισμό της τιμής παρέμβασης ελαιολάδου που εφαρμόζονται στην Ισπανία και την Πορτογαλία για την περίοδο εμπορίας 1985/86 (1), οδηγεί σε μια τιμή παρέμβασης στην Ισπανία που διαφέρει κατά πολύ από την κοινή τιμή· ότι, υπό τις συνθήκες αυτές, η εφαρμογή στην Ισπανία της μείωσης για το πυρηνέλαιο, που προβλέπει ο κανονισμός (ΕΟΚ) αριθ. 3472/85 της Επιτροπής της 10ης Δεκεμβρίου 1985 περί των λεπτομερειών αγοράς και αποθεματοποίησης ελαιολάδου από τους οργανισμούς παρέμβασης (2), θα προκαλέσει διατάραξη της αγοράς· ότι πρέπει επομένως να προβλεφθεί γι' αυτό το κράτος μέλος και σαν ένα μεταβατικό μέτρο, μια ειδική μείωση·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3472/85 αντικαθίσταται από την 1η Μαρτίου μέχρι τις 31 Οκτωβρίου 1986.
Άρθρο 2
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1986.

Labels: 3
17